થાનગઢ પોલીસ સ્ટેશનથી મળતી માહિતી મુજબ થાનગઢ શહેરના તરણેતર રોડ ઉપર રહેતા ખીમાજી સુદંરજી રાઠોડ જાતે વણઝારા પોતાના પરીવાર સાથે છુટક મજુરી કામ કરી પરીવારનું ગુજરાન ચલાવી રહયા છે જેમા આજે બપોરના 12 વાગ્યાના અરસામાં મુકેશ સુંદરજી રાઠોડ ઉ. વ. 22 પોતાનું ટ્રેકટર લઈને ઘરે આવતો હતો ત્યારે રસ્તામાં બજરંગ કોડીયા બનાવવાના કારખાના પાસે સામે થી લોખંડના પાઈપ સાથે કૈાટુંબીક મામા ઈસાજી સુરાજી વણઝાર આવીને કેહેલ કે તુ મારી પત્ની સામે કેમ અવાર નવાર જોયા કરે છે તેમ કહી આડા સબંધ રાખતો હોવાનો વહેમ રાખી અપશબ્દો બોલતા મુકેશ પોતાનું ટ્રેકટર બંધ કરી નીચે ઉતરી રહયો હતો ત્યારે લોખંડના પાઈપ વડે ઈસાજીએ મુકેશના માથાના પાછળના ભાગે જોરદાર ઘા મારતા મુકેશ જમીન ઉપર ઢળી પડતા બરડાના ભાગે લોખંડના પાઈપ વડે હુમલો કરતા આજુ બાજુના લોકો ભેગા થઈ જતા ઈસાજી નાસી છુટયો હતો.